TMB ปลื้ม! คนใช้สิทธิ TSR เฉียด 90% ปักหมุดตั้งบอร์ดชุดใหม่ต้นปีหน้า
TMB ปลื้ม! คนใช้สิทธิ TSR เฉียด 90% ปักหมุดตั้งบอร์ดชุดใหม่ต้นปีหน้า
TMB ปลื้ม! คนใช้สิทธิ TSR เฉียด 90% ปักหมุดตั้งบอร์ดชุดใหม่ต้นปีหน้า
28 พ.ย. 2562

ธนาคารทหารไทย จำกัด (มหาชน) หรือ TMB  แจ้งรายงานผลการใช้สิทธิในการซื้อหุ้นเพิ่มทุนที่โอนสิทธิได้ (TSR) มีจำนวน 26,225,207,129  หน่วย หรือคิดสัดส่วน 86% จากจำนวนใบแสดงสิทธิ 30,355,987,145 หน่วย โดยมีอัตราการใช้สิทธิ 1:1(TSR :หุ้น) ในราคาใช้สิทธิ 1.40 บาทต่อหุ้น ซึ่งกำหนดให้ใช้สิทธิในวันที่ 25 พ.ย. 62 โดยจากจำนวนใบแสดงสิทธิดังกล่าวมีผู้เข้ามาใช้สิทธิ TSR จำนวน 26,225,207,129  หุ้น และมีหุ้นรองรับการใช้สิทธิคงเหลือจำนวน 5,256,274,353 หุ้น
ด้านนายปิติ ตัณฑเกษม ประธานเจ้าหน้าที่บริหาร ธนาคารทหารไทย จำกัด (มหาชน) หรือ TMB กล่าวว่า กระบวนการควบรวมกิจการจะพยายามใช้เวลาให้เสร็จ 18 เดือน เร็วกว่ากำหนดที่ธปท.ให้เวลาถึง 24 เดือน โดยมีผู้ถือหุ้นเดิมซื้อหุ้นสามัญเพิ่มทุนที่โอนสิทธิได้(TSR) 90% มูลค่า 38,000 ล้านบาท ซึ่งถือว่าสูงและน่าพอใจ เพราะปกติจะมีสัดส่วนเพียง 50-80%
ซึ่งหลังจากนี้จะทำการซื้อขายหุ้นในวันที่ 3 ธ.ค.62 และจะตั้งคณะกรรมการธนาคารชุดใหม่ในต้นปี 63 ก่อนจะอนุมัติชื่อธนาคารใหม่ได้ ทั้งนี้ภายหลังการควบรวมแล้วพนักงานนะมีทั้งสิ้น 20,000 คน มีลูกค้า 10 ล้านราย สินทรัพย์ธนาคาร 1.9 ล้านล้านบาท